बॉलीवुड एक्ट्रेस सोनाक्षी सिन्हा के खिलाफ मुरादाबाद में केस दर्ज, जानें क्या है मामला  
सोनाक्षी सिन्हा की बढ़ सकती हैं मुश्किलें
सोनाक्षी समेत 5 के खिलाफ केस दर्ज 
धोखाधड़ी के मामले में दर्ज हुआ केस
अभिनेत्री सोनाक्षी सिन्हा (Sonakshi Sinha) की मुश्किलें बढ़ सकती हैं. उत्तर प्रदेश के मुरादाबाद जिले में अभिनेत्री सोनाक्षी सिन्हा (Sonakshi Sinha) समेत 5 लोगों पर धोखाधड़ी के मामले में मुकदमा दर्ज किया गया है. बताया जा रहा है कि मुरादाबाद के कटघर क्षेत्र में 24 नवंबर को दी गई एक शिकायत के आधार पर एक दिन पहले ही यह मामला दर्ज किया गया. समाचार एजेंसी ANI के मुताबिक सोनाक्षी सिन्हा (Sonakshi Sinha) को पिछले साल 30 सितंबर को दिल्ली में आयोजित एक कार्यक्रम में प्रस्तुति देनी थी. इसके लिए उन्होंने कथित तौर पर 37 लाख रुपये की भारी-भरकम रकम भी ली थी. आरोप है कि पैसा लेने के बावजूद सोनाक्षी सिन्हा (Sonakshi Sinha) न तो कार्यक्रम में पहुंचीं और न ही प्रस्तुति दी.
Moradabad: Case filed against 5 persons for cheating including actor Sonakshi Sinha in Katghar area y'day on a complaint filed on Nov 24, allegedly because the actor didn't perform at a function in Delhi on September 30 after taking payment of 37 lakh.(File pic of Sonakshi Sinha) pic.twitter.com/BmkkszqDeP
इससे नाराज आयोजकों ने नवंबर में धोखाधड़ी की शिकायत की थी. अब शिकायत पर सोनाक्षी समेत 5 लोगों के खिलाफ मामला दर्ज कर लिया गया है. पुलिस ने मामले की छानबीन शुरू कर दी है और तमाम पहलुओं को ध्यान में रखते हुए जांच की जा रही है. आपको बता दें कि पिछले दिनों ऐसे ही एक मामले में दिल्ली हाईकोर्ट ने अभिनेता राजपाल यादव (Rajpal Yadav) को 3 महीने की सजा सुनाई थी. कोर्ट ने उन्हें 5 करोड़ रुपये का लोन न चुकाने के मामले में यह सजा सुनाई थी. दरअसल, राजपाल यादव और उनकी पत्नी राधा ने साल 2010 में अपनी फिल्म 'अता पता लापता' के लिए यह लोन लिया था.